Nukkemuseo Suruton

<https://museot.fi/museohaku/?museo_id=9015>

Nukkemuseo sijaitsee 1800-luvun lopulla rakennetussa viehättävässä huvilassa Kasinonsaarella keskellä Savonlinnan kaupunkia. Pysyvä nukke- ja lelunäyttely käsittää yli tuhat nukkea 1700-luvulta tähän päivään sekä nalleja ja muita leluja.

Savonlinnan Nukkemuseon[[1]](#footnote-1) muodostaa yksityinen kokoelma, jota on kerätty vuodesta 1986 alkaen. Kokoelmaan kuuluu nukkien lisäksi saman verran muita leikkikaluja. Kokoelman karttuminen jatkuu edelleen.

Vanhimmat nuket ovat 1700-luvun lopulta, mutta suurin osa nukeista on 1900-luvulta. Esillä ovat mm. kaikki Suomen Nukkeyhdistyksen kilpailuissa vuosina 1991-1994 voittaneet posliininuket, samoin kuin pohjoismaisissa kilpailuissa palkittuja nukkeja.

Erityisen hienon ryhmän muodostavat suomalaisten nykytaiteilijoiden nuket. Esillä on mm. Piitu nykoppin, Vuokko Tammen, Outi Heimalan ja Toini Sorvari-Huhtasen nukkeja.

Museossa järjestetään myös erilaisia vaihtuvia näyttelyitä.

1. <https://fi.wikipedia.org/wiki/Nukke-_ja_lelumuseo_Suruton> [↑](#footnote-ref-1)